stanford-oval/wikipedia huggingface dataset:
נחש אסקס
הפקה > ליהוק

כאשר פיתוחה של הסדרה הוכרז באוגוסט 2020, נמסר כי בתפקיד הראשי עתידה לככב קיירה נייטלי, אולם באוקטובר 2020, נמסר כי נייטלי בחרה לעזוב את הפרויקט בשל "סיבות משפחתיות". בפברואר 2021, נמסר כי אותה תחליף קלייר דיינס. במרץ 2021, נמסר על ליהוקו של טום הידלסטון לצוות השחקנים הראשי. באפריל 2021, נמסר על ליהוקם של פרנק דילן, היילי סקווירס, קלמנס פוזי וג'מאל וסטמן לצוות השחקנים הראשי.
הפקה > צילומים

צילומי הסדרה התעתדו להתחיל בשלהי נובמבר 2020, לפני שנודע על עזיבתה של נייטלי. תחת זאת, הצילומים החלו בפברואר 2021, במספר מקומות באסקס, כולל אלרספורד, ברייטלינגסי, נורת' פאמברידג' ומלדון, וכן ברחבי לונדון, כולל כיכר גורדון בבלומסברי. צילומי הסדרה הסתיימו בשלהי יוני 2021.
ביקורת

באתר הביקורות "Rotten Tomatoes", דווח כי הסדרה זכתה לציון 88%, עם דירוג ממוצע של 7/10, על סמך 25 ביקורות. הקונצנזוס קבע כי, "בהיותו נבדל בהופעות נושכות ואווירה מתפתלת, נחש אסקס הוא רומן גותי מוצלח ביותר." באתר הביקורות המשוקללות "Metacritic", הסדרה זכתה לציון של 70/100, על סמך 17 ביקורות, דבר המציין "ביקורות חיוביות לרוב".
הערות שוליים

↑  Otterson, Joe (March 16, 2021). "Tom Hiddleston Joins Claire Danes in Apple Drama Series 'Essex Serpent'". Variety. Retrieved May 23, 2022.
↑  Oddo, Marco Vito (March 16, 2022). "'The Essex Serpent': Claire Danes and Tom Hiddleston Look for Love and a Legendary Monster in First Images". Collider. Retrieved May 23, 2022.
1 2  White, Peter; Kanter, Jake (August 24, 2020). "Keira Knightley To Star In & Exec Produce Adaptation Of Period Drama 'The Essex Serpent' For Apple TV+". Deadline Hollywood. Retrieved May 23, 2022.
↑  Ramachandran, Naman (October 12, 2020). "Keira Knightley Quits Apple TV Plus Show 'The Essex Serpent' for Family Reasons". Variety. Retrieved May 23, 2022.
↑  Otterson, Joe (February 10, 2021). "Claire Danes Cast in Lead Role of Apple Series 'Essex Serpent' (EXCLUSIVE)". Variety. Retrieved May 23, 2022.
↑  Andreeva, Nellie (March 16, 2021). "Tom Hiddleston Joins Claire Danes In 'The Essex Serpent' Apple Series – First Look Photo". Deadline Hollywood. Retrieved May 23, 2022.
↑  Petski, Denise (April 7, 2021). "Frank Dillane, Hayley Squires, Clémence Poésy, Jamael Westman Join 'The Essex Serpent' Apple Series". Deadline Hollywood. Retrieved May 23, 2022.
1 2  Steves, Ashley (February 23, 2021). "U.K. What's Filming: 'The Essex Serpent' + 'Slow Horses'". Backstage. Retrieved May 23, 2022.
↑  Gildart, Hannah (January 28, 2022). "The Essex Serpent: Essex filming locations for the 2022 TV adaptation". Great British Life. Retrieved May 23, 2022.
↑  Daniels, Nia (February 16, 2021). "Claire Danes begins filming The Essex Serpent in the UK". Kemps Film and TV Production Services Handbook. Retrieved May 23, 2022.
↑  King, Mel (March 18, 2021). "Film crews spotted filming new TV series in Essex park". EssexLive. Retrieved May 23, 2022.
↑  Poésy, Clémence [@c_poesy_] (June 25, 2021). "Last day ... 4 months as Stella... What a journey with such a wonderful wonderful group of people ! 💙🐍 🌊 📽@see_saw_films". Retrieved May 23, 2022 – via Instagram.
↑  "The Essex Serpent: Limited Series (2022): Season 1". Rotten Tomatoes. Fandango Media. Retrieved May 23, 2022.
↑  "The Essex Serpent". Metacritic. Red Ventures. Retrieved May 23, 2022.
סורמים

|  אוכלוסייה |
| --- | --- |
 כ-103,700
 ריכוזי אוכלוסייה עיקריים
 אתיופיה אתיופיה 100,100  סודאן סודאן 3,600[דרושה הבהרה]
 שפות
 שפות סורמיות
 דת
 אנימיזם
 קבוצות אתניות קשורות
 קומאים, גומאזים, בארטים, קאנאמים
 
סורמים הוא השם הקיבוצי בו מכנה ממשלת אתיופיה את הסאורים, המורסים והמעים. המונים כ-103,700 נפש. כל שלוש קבוצות אלו דוברי שפות סורמיות שמשתייכות למשפחת השפות הנילו-סהריות.
סאורים או שאורים הוא שמם של קבוצת רועי צאן בעיקרה הדוברת שפה הנקראת סאורית, שמשתייכת לשפות הנילו-סהריות. קבוצה זו חייה בנפת טבאנץ' מאג'י במדינת האומות, הלאומים ועמי הדרום על הגבול עם סודאן וגם בסודאן עצמה וחלקים ממוקמים מערבית לעיירה האתיופית מיזן טפרי. אוכלוסייתם נכון למפקד של 1998 מנתה כ-20,622 וכיום הם מונים כ-24,000 נפש.
מורסים או מורזים קבוצה של רועי צאן לא פעילים, שפתם המורסית היא שפת האם של 80% מהם[דרוש מקור]. קבוצה זו יושבת במרכזו של אזור אומו והעמקים הדרום מערביים שליד העיירה ג'ינקה בנפת אומו הדרומית. המורסים אינם רואים את עצמם תחת הקטגוריה של הסארמים חרף הדמיונות הבלשניים והתרבותיים. אוכלוסייתם נכון למפקד של 1998 מנתה כ-3,258 נפש[דרוש מקור]. כיום הם מונים כ-4,100.
מעים הוא שמם של קבוצת רועים לא פעילים שדוברים את שפתם המעית נכון להיום רק כ-80% מקרב המעים דוברים את שפתם. הם ממוקמים סביב אזור באצ'אמה ובעמקים דרומה, ליד נהר האומו אוכלוסייתם נכון למפקד של 1998 מנתה כ-56,585 וכיום הם מונים כ-73,000 נפש.
שלוש הקבוצות חולקות תרבות דומה. המולדת שלהם הייתה בהתחלה בהרים אך הם נדדו בגלל הקרבות העקובים מדם, ותחרויות מסורתיות עם השכנים השבטיים שלהם נעשו רק אכזרים כאשר הם הצליחו להשיג כלי-נשק אוטומטיים ממלחמת האזרחים הסודאנית. המשטרה המקומית נותנת לזרים לטייל רק עם שומרי ראש חמושים.
לקבוצות אלו יש תרבות גברית, עם רצון עז להילחם שמביא כבוד גדול לגברים, זה חשוב במיוחד כאשר הם מחפשים כלה, הם מאוד תחרותיים, בסיכון של פגיעה רצינית ומוות. הזכרים לעיתים קרובות מגולחים לקרחת, ולעיתים בזמן הקרבות הם לבושים בלבוש מינימלי או ללא לבוש כלל.
הערות שוליים

↑  סאורית, באתר אתנולוג
↑  מורסית, באתר אתנולוג
↑  Gerrit J. Dimmendaal,‏
דו"ח סקר סוציו-בלשני בעקבות הסקר בקרב הטירמים, הצ'אים, הבאלים והמורסים
↑  דייוויד טארטון, הקמתם של הפארקים האפריקאים, הפארק הלאומי של אומו
↑  מעית, באתר אתנולוג
| קבוצות אתניות בפדרציה האתיופית |
| --- | --- | --- |
| דוברי שמית | אמהרים • תגרים • גורגים • וולנים • מריאים • ארגובים • מסקנים • הררים • זוואים |  |
| דוברי כושית | אורומו • אווים • סומלים • המתים • סידמים • עפרים • האדיים • כמנתים • גדאוים • קמבטים • קונסוים• אלבים • גידולים • בורג'ים • ליבידוים • גוודים • ראשיטים • קאבנים • אירובים • צמים • בוסים • ארבורים • ביסוים |  |
| דוברי אומוטית | ווליטים • גמוים • קאפים • דווארוים • גופים • ארים • יאמים • באנצים • קורטים • שקצ'וים • בסקטוים • מלים • גאילים • האמרים • שינשים • שאקוים • דורזים • דיזים • מאלוים • אוידים • זאיסים • מאוים • צ'רים • דימים • גנזים • נוים • קצ'מים • באנגים • סאזים • אנפילוים • קרוים |  |
| דוברי נילו-סהרית | בארטים • גומאזים • סורמים • נוארים • אנוקים • מורסים • קומים • טורקאנים • אודוקים • טופוטים • מג'נגירים • דונירוים • בלים • קונמים • אופוים • שבוים • מורלים • קווגוים • בירלים |  |
| אחרים | ביתא ישראל • ביתא אברהם • פוגים • ווייטוים • מנג'וים • ותים |  |
| --- | --- |
בקרת זהויות :  NLI: 987007292710505171  BnF: cb14495924z (data)  LCCN: sh00006499
משוואות נאוויה-סטוקס

משוואות נאוויה-סטוקס מתארות תנועה של זורם צמיג כמו נוזל או גז. המשוואות נקראות על שם מפתחיהן קלוד לואי נאוויה וג'ורג' גבריאל סטוקס. הן נובעות מפיתוח של החוק השני של ניוטון, ומההנחה כי המאמצים בזורם נובעים מהפרש הלחצים בזורם ומצמיגות הזורם.
המשוואות הן בעלות חשיבות גדולה, מכיוון שהן שימושיות ונפוצות בתחומים רבים, כגון מידול מזג האוויר וזרמים בים, זרימה בצנרת, וזרימה מסביב כנף של מטוס. יתר על כן, ישנו עניין במשוואות מבחינה מתמטית, שכן טרם הוכח שקיים להן תמיד פתרון (מד"ח עם מקדמים לא קבועים, קוואזי ליניאריות, בשלושה ממדים), וכן לא הוכח שבאופן כללי פתרונות המשוואה אינם סובלים מסינגולריות או אי רציפויות. בעיות אלו הוכרזו על ידי מכון קליי למתמטיקה כאחת משבע הבעיות הפתוחות החשובות ביותר במתמטיקה, ואף הוצע פרס כספי בשווי של 1,000,000 דולרים לחוקר שיצליח להוכיח טענה זו. הפרכת הטענה, לעומת זאת, לא תזכה בפרס המדובר, שכן לשם מציאת מקרה המפריך את הטענה ניתן להשתמש במחשב.
משוואות נאוויה-סטוקס הן משוואות דיפרנציאליות. הנחת היסוד של המשוואות היא שהזורם הוא רציף, והן פותחו מתוך עקרונות בסיסיים של שימור מסה, שימור תנע ושימור אנרגיה. פתרון המשוואות הוא שדה מהירות שהוא תיאור של מהירות הזורם בכל נקודה במרחב ובזמן. מתוך שדה המהירות ניתן לחשב גדלים פיזיקליים אחרים.
המשוואות בצורתן הכללית

בכתיב וקטורי, הצורה הכללית ביותר של המשוואות היא:
כאשר  \rho  הוא צפיפות הזורם,  \mathbf {v}  הוא וקטור המהירות, t הוא הזמן, p הוא הלחץ,  \mathbf {f}  מייצג את הכוחות החיצוניים הפועלים במערכת (כמו כוח הכבידה או כוחות צנטריפוגליים),  \mu  היא הצמיגות,  \zeta  היא הצמיגות השנייה, ו-  \mathbb {T}  הוא טנזור הנגזר מתוך טנזור המאמצים  \sigma _{ij}, והמקיים את הקשר:
כאן  \mathbb {I}  היא מטריצת היחידה.
המשוואות עבור זורם ניוטוני בלתי דחיס

עבור זורם ניוטוני בלתי דחיס ומתוך משוואת הרציפות - דיברגנץ המהירות מתאפס  \nabla \cdot \mathbf {v} =0, כמו גם  \mathbb {T}  הוא מאמץ הגזירה  \tau . לכן, מתקיים
כתוצאה מכך מתקבלת הכללה למעשה של החוק השני של ניוטון עבור זורם רציף, ולכל אחד מהאיברים ניתן לשייך משמעות פיזיקלית מוגדרת:
פתרון המשוואות נעשה בהינתן תנאי ההתחלה ותנאי השפה של הבעיה.
מאפיינים > אי-ליניאריות

משוואות נאוויה-סטוקס הן משוואות דיפרנציאליות חלקיות לא-ליניאריות בכמעט כל מצב ריאלי, חוץ מכמה מקרים בודדים - כגון זרימה חד־ממדית וזרימה זוחלת - בהם ניתן לפשט את המשוואה לצורה ליניארית. העובדה שהמשוואות אינן ליניאריות היא הסיבה העיקרית לקושי בפתרונן.
עבור נוזל ניוטוני בלתי דחיס האיבר הלא ליניארי היחיד הוא איבר ה"הסעה" שמייצג תאוצה שנגרמת משינוי המהירות כפונקציה של המקום. דוגמה למקרה כזה היא מעבר זורם דרך זרבובית הולכת וצרה. במקרה זה מהירות הנוזל גדלה עם ההתקדמות בזרבובית, אך אף על פי שהמהירות של כל חלקיק יחיד תלויה בזמן, שדה המהירות קבוע בזמן.
מאפיינים > ישימות

יחד עם משוואות משלימות (לדוגמה, משוואת הרצף) ותנאי שפה מנוסחים היטב, משוואות נאוויה-סטוקס מסוגלות למדל תנועה זורמת באופן מדויק, תחת ההנחה של זורם רציף (שאפשר לגזור אותו אינסוף פעמים ואינו מורכב מאטומים או מולקולות בדידות) וניוטוני (צמיגות קבועה). כאשר מדובר בקנה מידה קטן מאוד או תחת תנאים קיצוניים, נוזלים אמיתיים העשויים ממולקולות בדידות יפיקו תוצאות שונות מאלו המחולצות מהמשוואה. בהתאם למספר קנודסן, ייתכן כי גישה מתאימה יותר לפתרון שדה הזרימה היא שימוש במכניקה סטטיסטית או לעיתים רחוקות בדינמיקה מולקולרית.
עבור נוזלים טורבולנטיים קשה יותר לקבוע בוודאות שהמשוואות מהוות מידול מדויק עבור שדה הזרימה, אך לרוב התוצאות המתקבלות על ידי שימוש במשוואות מתאימות לתצפיות ניסויות. הפתרון הנומרי של משוואות נאוויה-סטוקסל עבור זרימה טורבולנטית היא קשה מאוד, וצורך רזולוציית רשת קטנה במיוחד כאשר ממדלים את הבעיה בעזרת מחשב, מה שגורם לכך שקשה עד בלתי אפשרי להגיע לפתרון.
ניסיונות לפתור את הזרימה הטורבולנטית באמצעות מידול למינרי מביאים בדרך כלל לפתרון לא יציב בזמן, אשר לא מצליח להתכנס כראוי. על מנת להתמודד עם בעיה זו, לעיתים נעשה שימוש במשוואות שלוקחות בחשבון זמן ממוצע - כגון משוואות נאוויה-סטוקס עם מיצוע של מספר ריינולדס (RANS) - בתוספת דגמים טורבולנטיים, עבור דינמיקה חישובית של נוזלים (CFD). טכניקה נוספת לפתרון הבעיה היא שימוש ב-Large Eddy Simulation, או בקצרה LES (ראה ערך באנגלית). גישה זו יקרה יותר מאשר שיטת RANS (בזמן ובזיכרון מחשב), אבל מייצרת תוצאות טובות יותר.
המשוואות בקואורדינטות קרטזיות

כשאנו מתייחסים לוקטור המהירות כאל  \mathbf {v} =(u,v,w) (כאשר u,v,w מייצגים את רכיבי המהירות בכיוון הצירים של המערכת), נוכל להפריד את המשוואה הווקטורית לשלוש משוואות סקלריות.
u:\rho \left({\frac {\partial u}{\partial t}}+u{\frac {\partial u}{\partial x}}+v{\frac {\partial u}{\partial y}}+w{\frac {\partial u}{\partial z}}\right)=-{\frac {\partial p}{\partial x}}+\mu \left({\frac {\partial ^{2}u}{\partial x^{2}}}+{\frac {\partial ^{2}u}{\partial y^{2}}}+{\frac {\partial ^{2}u}{\partial z^{2}}}\right)+\rho g_{x}
יצוין שgx, gy, gz תלויים באוריינטציה של התאוצה הגרוויטציונית במערכת הצירים אותו אנו בוחרים.
משוואת הרציפות בקואורדינטות קרטזיות היא:
תחת ההנחה של נוזל בלתי דחיס -  \rho  קבוע - וההנחה של זרימה תמידית, שגוררת את ההתאפסות של הנגזרות לפי הזמן, נוכל לפשט את משוואת הרצף למשוואה:
המערכת של ארבע המשוואות הללו מהווה את הצורה הכי שכיחה ונלמדת של משוואות נאוויה-סטוקס.
המשוואות בקואורדינטות גליליות

שימוש בקואורדינטות גליליות יתן לנו את מערכת המשוואות הבאה:
לרוב נבחר את מערכת הצירים כך שרכיבי התאוצה הגרווטציונית יהיו קבועים - הן על ידי בחירת ציר z כך שיהיה בכיוון הגרוויטציה והן על ידי בחירת מערכת הצירים כך שכח המשיכה יתבטל עם כוח הנובע מהפרש לחצים.
משוואת הרצף בקואורדינטות גליליות:
נוח מאוד לקבוע את מערכת הצירים כך שהמערכת תהייה אקסי-סימטרית. במקרה זה אין למשוואות תלות בזווית  \phi .
המשוואות בקואורדינטות כדוריות

משוואות נאוויה-סטוקס בקואורדינטות כדוריות הם:
כאשר  \theta  היא קו הרוחב, ו- \phi  היא האזימוט.
משוואת הרצף בקואורדינטות כדוריות:
השפעת מספר ריינולדס של הנוזל על המשוואות

מספר ריינולדס הוא גודל חסר ממד, המבטא את היחס בין כוחות האינרציה של הזורם לבין כוחות החיכוך הפועלים בין הזורם לסביבה.
אם לזורם יש מספר ריינולדס גדול, אזי כוחות האינרציה של הזורם גדולים יחסית מהכוחות שנובעים מצמיגותו של הגוף, וניתן להזניח את האיברים במשוואת נאוויה-סטוקס התלויים בצמיגות. מאידך, נוזל עם מספר ריינולדס קטן במיוחד יושפע הרבה יותר מצמיגותו מאשר מכוחות האינרציה, וניתן להזניח את כל איברי המשוואה התלווים ב- \rho , המהווים את כלל האיברים מצדו השמאלי של השוויון.
הנחות מפשטות אפשריות למשוואות

להלן רשימה של כמה הנחות אשר מפשטות את משוואות נאוויה סטוקס, ובכך גורמות לכך שיהיה יותר קל למצוא פתרון אנליטי או נומרי.
| הנחה | משמעות מתמטית | הסבר |
| --- | --- | --- |
| זרימה תמידית |  {\frac {\partial }{\partial t}}=0 | הזורם התייצב במצב מתמיד אחרי זמן יחסית ארוך, כך שכבר אינו משתנה כפונקציה של הזמן. |
| זרימה מפותחת בכיוון  i |  {\frac {\partial u}{\partial i}}=0 | המהירות אינה מושפעת מאפקטי הקצוות של הבעיה הנתונה, ונשארת קבועה בכיוון  i. יש לציין כי הנחה זו אינה תקפה עבור פרופיל הלחץ. |
| אקסיסימטריות |  {\frac {\partial }{\partial \theta }}=0 | (עבור משוואת נאוויה סטוקס בקואורדינטות גליליות) - המהירות והלחץ אינם משתנים בכיוון המשיקי, זאת אומרת שאין שינוי בלחץ ובמהירות כתלות בזווית  \theta . |
| דו-ממדיות |  w=0,{\frac {\partial }{\partial w}}=0 | הערכים בבעיה תלויים בשני ממדים בלבד וקבועים לאורך הכיוון השלישי. כמו כן, אין מהירות בכיוון זה.   |
ראו גם

קירוב אוסין
| בעיות המילניום של מכון קליי |
| --- | --- | --- |
| הבעיות | השערת בירץ' וסווינרטון-דייר • השערת רימן • השערת פואנקרה (נפתרה) • השערת הודג' • משוואות נאוויה-סטוקס • P=NP • תורות יאנג-מילס |  |
| פותרים | גריגורי פרלמן (השערת פואנקרה) |  |
23 הבעיות של הילברט • בעיות לנדאו
סטאנישיץ'

| --- | --- |
הכנסייה האורתודוקסית בכפר (2006)
הכנסייה האורתודוקסית בכפר (2006)
 מדינה:  סרביה סרביה
 פרובינציה:   וויבודינה
 מחוז:  באצ'קה המערבי
 תאריך ייסוד:  1763
 שטח:  89.9 קמ"ר
 גובה:  103 מטרים
 אוכלוסייה:  ‏
  ‑ בכפר:  3,987 (2011)
  ‑ צפיפות:  53 נפש לקמ"ר (2011)
 קואורדינטות:  45°56′14″N 19°09′33″E﻿ / ﻿45.93722°N 19.15917°E﻿ / 45.93722; 19.15917
 אזור זמן:  UTC +1
 http://www.stanisiconline.info
  מפת מיקום  מפה מפורטת   (למפת סרביה מוגדלת) בלגרד נובי סאד  ניש קראגויבאץ זרניאנין פנצ'בו צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי סטאנישיץ'(למפת סרביה רגילה) בלגרד נובי סאד  ניש קראגויבאץ זרניאנין פנצ'בו צ'אצ'אק נובי פאזאר  קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי סטאנישיץ'  he tabBackground:;tabBorder:#aaa;defaultTab:0;
סְטָאנִישִיץ' (בסרבית קירילית: Станишић, בסרבית בכתב לטיני: Stanišić) הוא כפר בסרביה השוכן במחוז באצ'קה המערבי אשר בפרובינציית וויבודינה.
היסטוריה

הכפר נוסד ב-1763 כאשר משפחות ממוצא הונגרי היגרו למקום מאזור באץ'-קישקון עת נשלט האזור על ידי ממלכת הבסבורג. אליהן הצטרפו משפחות פליטים סרבים ומתיישבים ממוצא גרמני אשר יושבו במקום על ידי השלטונות והפכו לרוב באוכלוסייה. בהמשך נשלט הכפר על ידי האימפריה האוסטרו-הונגרית ולאחר מלחמת העולם הראשונה על ידי ממלכת הסרבים, הקרואטים והסלובנים אשר שינתה בהמשך את שמה לממלכת יוגוסלביה. ב-6 באפריל 1941, במהלך מלחמת העולם השנייה תקפה גרמניה הנאצית את יוגוסלביה והכניעה אותה תוך ימים אחדים. ב-12 באפריל נמסר אזור באצ'קה ובכלל זה הכפר סטאנישיץ' לחזקת הונגריה. ב-22 באוקטובר 1944 שוחרר הכפר על ידי הצבא האדום ולאחר המלחמה נכלל בשטחי הרפובליקה הפדרלית הסוציאליסטית של יוגוסלביה. לאחר פירוק יוגוסלביה עבר האזור לחזקת סרביה.
הקהילה היהודית

יהודים התיישבו בכפר סמוך למועד הקמתו והיגרו למקום מהמרחב הגרמני. בית הכנסת הראשון נחנך ב-1778 ובית העלמין בסמוך למועד זה. ב-1815 מנתה הקהילה 75 נפשות. ב-1870 הוקם מבנה חדש לבית הכנסת. ב-1880 נמנו בקהילה 140 נפשות וב-1900 התגוררו בסטאנישיץ' 156 יהודים, שהיוו 2.33 אחוזים מכלל האוכלוסייה. במהלך מלחמת העולם הראשונה ולאחריה חלה ירידה משמעותית במספר בני הקהילה. חלקם היגרו לסומבור הסמוכה וחלקם התיישבו בהונגריה. ב-1931 נמנו בכפר 80 יהודים ובפרוץ מלחמת העולם השנייה התגוררו בסטאנישיץ' 31 יהודים. תושבי הכפר גורשו למחנות ההשמדה במקביל להשמדת יהודי הונגריה ואיש לא ניצל. ב-1950 נהרס מבנה בית הכנסת על ידי השלטונות המקומיים. נכון ל-2002 עמד בית העלמין היהודי על תילו. בית העלמין שכן בשטח פתוח לא מגודר ובמקום עמדו מצבות שהכיתוב עליהן בעברית בגרמנית ובסרבו-קרואטית.
הערות שוליים

↑  , מפקד האוכלוסין בסרביה (2011), באתר הלשכה המרכזית לסטטיסטיקה בסרביה, אוחזר ב-2 ביוני 2018 (בסרבית).
↑  "סטאנישיץ'", באתר JewishGen (באנגלית).
↑  הקהילה היהודית בסטאנישיץ', בתוך: צבי לוקר (עורך), פנקס הקהילות - יוגוסלאוויה, הוצאת יד ושם, ירושלים, 1988, עמוד 236.
↑  אתרי מורשת יהודית בסרביה, באתר jewish-heritage-europe.eu (באנגלית).
↑  תמונת בית העלמין (2002), באתר המרכז לאמנות יהודית.
| --- | --- |
בקרת זהויות :  GND: 4270848-5  VIAF: 242208301   WorldCat (עם VIAF): 242208301
סופרסאטה

| --- | --- |

 
 מאכלים
 סוג:  סאלומי, נקניק יבש 
 מוצא:  איטליה 
 מרכיבים עיקריים:  בשר חזיר 
 
סופרסטה איטלקית
סופרסטה (באיטלקית: Soppressata) הוא סוג סלומי יבש (מוצרי בשר איטלקיים האופייניים לאנטיפסטו, שעשויים בעיקר מבשר חזיר ומבושלים) איטלקי . על אף שישנן וריאציות רבות, מיוצרים שני סוגים עיקריים: נקניק יבש מיושן אופייני לבזיליקטה, לפוליה, ולקלבריה, וסלמי לא מיושן שונה מאוד, המיוצר בטוסקנה ובליגוריה. זה עדיין חלק מהמורשת התרבותית של דרום איטליה שאנשים מקומיים (במיוחד בעיירות הכפריות הקטנות יותר) שוחטים את החזיר בעצמם ומשתמשים בכל חלקיו, בלי ששום דבר הולך לאיבוד, תוך שימוש בחלקים מסוימים להכנת בשרים מבושלים, כולל סופרסאטה. לפעמים מכינים אותו משוק חזיר.
הכנה

הבשר בו נעשה שימוש הוא בשר חזיר נקי שנשחט טרי, בטכניקה הנקראת "קצה סכין", חתך גס המאפשר לבשר להישאר קומפקטי מאוד ובכך לשמור על שלמות אורגנולפטית מוזרה. הסופרסאטה מוכן עם מבחר של נתחים מובחרים של בשר חזיר, כתפיים וחלקים של בייקון ושומן חזיר רך (האחרונים, במיוחד, משמשים למטרת "ריכוך" הבשר, בדרך כלל רזה מכדי לשמש לבד), על אף שיש וריאציות שנעשו עם בשר בקר.
את הבשר החתוך בצורה זו פשוט מתבלים במלח, גרגירי פלפל שלמים (אפשר ש"טוחנים" זמן קצר קודם לכן, על ידי חבטה קלה במכתש), ואבקת פלפל מיובש. לאחר מכן, הוא מוכנס לתוך מעטפת אשר, אם טבעי, יש לנקות בקפידה עם מלח ולימון, ולקשור בחוט כדי לדחוס את התוכן. לאחר מכן משאירים את הסופרסאטה לייבוש, בחושך, למשך 3 עד 12 שבועות, תלוי בקוטר ומאבדים 30% ממשקלה המקורי.
סוגים

סופרסאטה של בזיליקטה מיוצר בעיקר ב: Rivello, Cancellara, Vaglio ו-Lagonegro . סופרסאטו של קלבריה נהנית מכינוי מקור מוגןז ומיוצר באקרי וב-Decollatura יוהוא ידוע במיוחד. גם סופרסאטה של פוליה (Sopressata di Puglia) מ"מרטינה פרנקה" ידוע מאוד.
Sopressata toscana, סופרסאטה מטוסקנה, עשוי משאריות החזיר. גם את נוזל הבישול שופכים פנימה לכיסוי התערובת ולאחר מכן תולים אותו ונוזל הבישול (עתיר ג'לטין) מסמיך כדי לחבר הכל יחד. זה דומה ל־brawn האנגלי (Head cheese), Salceson הפולני ו-Presskopf הגרמני (Presswurst האוסטרי).
סופרסה ונטה קיבל את שמו מהנוהג של לחיצת הסלמי בין קרשים של עץ וכתוצאה מכך צורתו ישרה ופחוסה. הגרסה הצפון איטלקית מויצ'נצה, באזור ונטו, ביטלה את הצורה הנלחצת והפכה לפייבוריטית בינלאומית.
ראו גם

סופרסה
סוברסאדה
הערות שוליים

↑   Joe Famularo A Cook's Tour of Italy, 2003, HPBooks pag. 320 מסת"ב 1-55788-418-8
↑  Malik, A.; Erginkaya, Z.; Ahmad, S.; Erten, H. (2014). Food Processing: Strategies for Quality Assessment. Food Engineering Series. Springer New York. p. 148. ISBN 978-1-4939-1378-7. נבדק ב-7 ביוני 2017. {{cite book}}:  (עזרה)
↑  "Al Campionato italiano del salame trionfa la Soppressata dolce calabrese".
סובארו אימפרזה

| --- | --- |

 מאפיינים כלליים
 יצרן:  סובארו
 שנות ייצור:  1993-היום
 הרכבה:  יפן יפן
 מודל קודם:  סובארו ליאונה סובארו לויאל
 מודל אחריו:  Subaru XV 
 סיווג:  משפחתית
 מרכב:  סדאן 4 דלתות האצ'בק 5 דלתות
 פלטפורמה:  FF (מנוע קדמי, הנעה קדמית) F4 (מנוע קדמי, הנעה כפולה)
 מפרט טכני
 מנוע:  1500 סמ"ק, 105 כוח סוס (2007-2013) 1600 סמ"ק, 114 כוח סוס (2013-הווה) 2000 סמ"ק, 150 כוח סוס
 הילוכים:  ידנית 5 הילוכים אוטומטית רציפה 0/6 הילוכים ידנית 6 הילוכים
 
סובארו אימפרזה (Subaru Impreza) היא מכונית משפחתית מתוצרת סובארו היפנית. סובארו היא חברת בת של התאגיד הרב-לאומי היפני ""פוג'י תעשיות כבדות בע״מ"" (באנגלית: "Fuji Heavy Industries", ביפנית: 富士重工業株式会社).
היסטוריה

המכונית מיוצרת משנת 1993 ועד היום. האימפרזה היא מחליפתה של סובארו ליאונה, שזכתה להצלחה רבה בישראל בשנות ה-80 של המאה ה-20. בראשית שיווקה בישראל אף כונתה האימפרזה "גרנד ליאונה" במטרה להיבנות על המוניטין של קודמתה, אך היא סבלה מהיקף מכירות נמוך בגלל מחירה הגבוה והמנוע החלש יחסית שלה.
האימפרזה שווקה בישראל בתחילה רק עם מנוע 1600 סמ"ק, הנעה קדמית ותיבת הילוכים ידנית או אוטומטית. את מירב פרסומה בעולם קנתה המכונית בשל הגרסאות החזקות והספורטיביות שלה, GT,‏ STi ו-WRX, אשר מצטיינות במבנה דומה למכוניות הראלי של סובארו שזכו במרוצי ראלי רבים והן בעלות הנעה כפולה (בדגמים מאוחרים כולל מערכת DCCD - דיפרנציאל מרכזי הנשלט על ידי נהג), מנוע מוגדש טורבו ומבנה מחוזק. האימפרזות הספורטיביות זכו בעולם להצלחה רבה בשל התמורה הרבה למחירן ואילו בישראל מוצבה המכונית כמכונית משפחתית. בשנת 2005 החלה שיווקה של גרסת עם מנוע 2 ליטר.
בסוף 2003 השיקה חברת סאאב השוודית את ה-9-2X, רכב שהיה מבוסס על סובארו אימפרזה ושווק בארצות הברית בלבד עד שנת 2006.
עד שנת 2007 מבנה האימפרזה הבסיסי לא השתנה כמעט במהלך ייצורה פרט למתיחות פנים קוסמטיות והצעתה עם מנועי 2000 ו-1500 סמ"ק חדישים יותר. באותה שנה הוצג דגם חדש לחלוטין של האימפרזה שכלל לראשונה גרסת האצ'בק. בשנתו הראשונה הוצע הדגם באירופה בגרסת ההצ'בק בלבד. גם גרסת ה-STi הוצעה בתצורת האצ'בק בלבד בכל בעולם. בשנת 2010 הוצגה שוב גרסת סדאן של ה-STi.
בישראל כונו הגרסאות הבסיסיות של האימפרזה מ-2007 עד 2013 בשם B3. בשנת 2010 החל גם שיווקה של גרסת סטיישן של ה-B3 בישראל.
בשנת 2012 הוצג דור רביעי לאימפרזה, ובשנת 2013 החלו שיווקו בישראל.
בשנת 2017 הוצג הדור החמישי של האימפרזה, עם עיצוב חדש לחלוטין, שהוכתרה כ"מכונית השנה" ביפן.
ביוני 2021 הוצגה גרסה חדשה של דגם הספורט WRX.
סוזן סטרסברג

| --- | --- |
סוזן סטרסברג (1973)
סוזן סטרסברג (1973)
 לידה:  22 במאי 1938 ניו יורק, ארצות הברית
 פטירה:  21 בינואר 1999 (בגיל 60) ניו יורק, ארצות הברית
 שם לידה:  Susan Elizabeth Strasberg 
 מדינה:  ארצות הברית 
 תקופת הפעילות:  1953–1992 (כ־39 שנים)
 מקום לימודים:  התיכון למוזיקה ולאמנות  בית ספר המקצועי לילדים 
 בן או בת זוג:  כריסטופר ג'ונס (1965–1968) 
 מספר צאצאים:  1 
 פרסים והוקרה:  פרס עולם התיאטרון (1956) 
 פרופיל ב-IMDb
 
סוזן סטרסברג (באנגלית: Susan Strasberg;‏ 21 במאי 1938 – 21 בינואר 1999) הייתה שחקנית קולנוע, תיאטרון וטלוויזיה יהודייה-אמריקאית.
ביוגרפיה

נולדה כסוזן אליזבת סטרסברג ללי סטרסברג, המנהל של הסטודיו הידוע למשחק הקרוי על שמו בניו יורק ולאשתו פאולה שהייתה גם היא שחקנית ומורה למשחק באותו סטודיו. שניהם יהודים שהיגרו לאמריקה מאירופה. כבר בגיל צעיר הייתה בעולם המשחק.
ב-1955 גילמה את דמותה של אנה פרנק בהפקה בברודוויי של יומנה של אנה פרנק. על תפקיד זה הייתה מועמדת לפרס טוני לשחקנית הטובה ביותר (דרמה) לשנת 1956.
באותה שנה השתתפה בסרט "פיקניק, בתור נערה מתבגרת לצד שחקנים נודעים כמו ויליאם הולדן וקים נובאק ובסרט קורי העכביש כחולה צעירה במוסד פסיכיאטרי. תוך זמן קצר התפרסמה ותמונותיה הופיעו בשערים של ניוזוויק ולייף. ב-1958 השתתפה בסרטו של סידני לומט "זרקורי במה" לצדם של הנרי פונדה, כריסטופר פלאמר וג'ואן גרינווד.
היא המשיכה להופיע בסרטים אבל בהצלחה פחותה. בשנות ה-60 התגוררה מספר שנים באיטליה והופיעה במספר סרטים. ב-1960 שיחקה בסרט האיטלקי "קאפו" בתור נערה יהודייה ההופכת במחנה ריכוז לקאפו. הסרט היה מועמד לפרס אוסקר לסרט הזר הטוב ביותר.
לאחר גירושיה החלה להופיע בטלוויזיה בסדרות רבות כמו בוננזה.
סטרסברג פרסמה שני ספרים: Bittersweet שהוא אוטוביוגרפיה (1980) ו-Marilyn and Me ‏(1990), על יחסיה עם מרילין מונרו. מונרו הייתה תלמידה של פאולה סטרסברג והייתה בת בית אצלם, הייתה ממש אחות חורגת לסוזן. היא התוודתה לסוזן כי ברצונה להתגייר היות שהיהודים נדחו על ידי כולם, כמוה.
חיים אישיים

ב-1965 נישאה לשחקן כריסטופר ג'ונס (1941–2014) ונולדה להם בת אחת, ג'ניפר. הנישואים התפרקו ב-1968. לפני כן היו לה יחסים עם וורן בייטי, קרי גרנט וריצ'רד ברטון.
סטרסברג נפטרה ב-1999 בגיל 60 לאחר מאבק של מספר שנים בסרטן השד.